Document ID: 31999R2805

KOMMISSIONENS FORORDNING (EF) Nr. 2805/1999
af 22. december 1999
om ændring af forordning (EF) nr. 2211/94 om gennemførelsesbestemmelser til Rådets forordning (EØF) nr. 3759/92 for så vidt angår prisoplysninger for importerede fiskerivarer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3759/92 af 17. december 1992 om den fælles markedsordning for fiskerivarer og akvakulturprodukter(1), senest ændret ved forordning (EØF) nr. 3318/94(2), særlig artikel 22 og 23, og
ud fra følgende betragtninger:
(1) Der bør fastsættes regler, så der hurtigt og pålideligt kan sendes oplysninger til kontrol af referencepriserne;
(2) hvert produkt, der er anført i bilag I, II, III, IV og V i forordning (EØF) nr. 3759/92, og for hvilke der er fastsat en referencepris, tildeles en Taric-kode;
(3) i Kommissionens forordning (EF) nr. 2211/94(3), ændret ved forordning nr. 2431/98(4), fastsættes, at der indhentes særskilte oplysninger om art eller produkt, kategori og handelsmæssig behandlingsform. Da en Taric-tillægskode identificerer det pågældende produkt, er det ikke længere nødvendigt at beskrive produktet ved hjælp af ovennævnte oplysninger;
(4) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -
UDSTEDT FØLGENDE FORORDNING:
Artikel 1
1) Artikel 2, stk. 1 i forordning (EF) nr. 2211/94 affattes således: "1. Medlemsstaterne meddeler Kommissionen priserne franko grænse for de varer, der er opført i bilag I, II, III, IV og V til forordning (EØF) nr. 3759/92, for hvilke der er fastsat en referencepris, og som overgår til fri omsætning. Disse oplysninger gives for hver Taric-kode og for hver dato, for hvilken der er indsendt importanmeldelse."
2) Bilag II udskiftes med bilaget til denne forordning.
Artikel 2
Denne forordning træder i kraft den 1. marts 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. december 1999.

Labels: 2
6